นายกรัฐมนตรี กล่าวถ้อยแถลงเวทีการประชุมระดับผู้นำว่าด้วยการดำเนินการด้านสภาพภูมิอากาศ
นายกรัฐมนตรี กล่าวถ้อยแถลงเวทีการประชุมระดับผู้นำว่าด้วยการดำเนินการด้านสภาพภูมิอากาศ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังคงปฏิบัติภารกิจที่นครนิวยอร์ก สหรัฐอเมริกา โดยเข้าร่วมประชุมระดับผู้นำว่าด้วยการดำเนินการด้านสภาพภูมิอากาศ ที่สำนักงานใหญ่สหประชาชาติ นครนิวยอร์ก โอกาสนี้ นายกรัฐมนตรี กล่าวถ้อยแถลงในนามประเทศสมาชิกอาเซียนในเวทีการประชุม ย้ำว่าจากผลกระทบของการเปลี่ยนแปลงสภาพภูมิอากาศที่เพิ่มขึ้น เป็นภัยคุกคามต่อการพัฒนาเศรษฐกิจและสังคมของภูมิภาค อาเซียนจึงพยายามดำเนินมาตรการลดการปล่อยก๊าซเรือนกระจกและปรับตัวต่อการเปลี่ยนแปลงสภาพภูมิอากาศ โดยมุ่งมั่นและมีส่วนร่วมอย่างแข็งขันในการดำเนินการด้านสภาพภูมิอากาศกับประชาคมทั้งระดับโลกและภูมิภาค พร้อมกันนี้ ยังเน้นความเชื่อมโยงในการเสริมสร้างศักยภาพ ถ่ายทอดเทคโนโลยีและการสนับสนุนทางการเงิน ทั้งนี้อาเซียนพร้อมเป็นหุ้นส่วนกับประชาคมโลกในการดำเนินการด้านสภาพภูมิอากาศ เพื่อประกันความยั่งยืนให้กับอนุชนทั้งในปัจจุบันและอนาคตหลังเสร็จสิ้นการประชุมแล้วในช่วงค่ำ นายกรัฐมนตรีและภริยา เดินทางไปร่วมงานเลี้ยงอาหารค่ำ ซึ่งเอกอัครราชทูต ณ กรุงวอชิงตัน เป็นเจ้าภาพจัดเลี้ยงเพื่อเป็นเกียรติ ที่ทำเนียบเอกอัครราชทูต ณ กรุงวอชิงตัน